Ανοικτό θέατρο

Με τον όρο ανοικτό θέατρο χαρακτηρίζεται ένας χώρος θεαμάτων, ο οποίος έχει κατασκευαστεί σε εξωτερικό χώρο.  Συχνά, αξιοποιεί τα φυσικά στοιχεία του περιβάλλοντός του, όπως δέντρα και λόφους, για να δημιουργήσει μια μοναδική ατμόσφαιρα για το κοινό και να τους συνδέσει με την φύση. Ένα ανοικτό θέατρο δομείται από μια σκηνή, συνήθως ανοικτή προς τον ουρανό, θέσεις για τους θεατές και σκοπός του είναι η φιλοξενία πολιτιστικών εκδηλώσεων, όπως θεατρικές παραστάσεις, συναυλίες, φεστιβάλ, κ.ά. Η ανοιχτή σκηνή συμβάλλει επίσης στη άμεση αλληλεπίδραση των ηθοποιών με το κοινό. 

Παρά τα οφέλη που μπορεί να προσφέρει ένα ανοικτό θέατρο, ο καιρός έχει σημαντική επίδραση στις εκδηλώσεις που πραγματοποιούνται. Σε αντίθεση με εσωτερικούς χώρους, τα θέατρα αυτά δεν έχουν στέγη και συχνά υπάρχουν ακυρώσεις ή αναβολή των εκδηλώσεων εξαιτίας των καιρικών συνθηκών. Άλλη μια πρόκληση αποτελεί η ακουστική. Η διαχείριση του ήχου είναι σαφώς πιο δύσκολη, σε σύγκριση με αυτήν σε εσωτερικούς χώρους, και η ελαχιστοποίηση των εξωτερικών θορύβων και των ηχώ καθορίζεται από την αρχιτεκτονική του θεάτρου.

Κατηγορία:Θέατρο